cyanic-selkie/wikianc huggingface dataset:
Γιαν Τομασέφσκι
Ο Γιαν Τομασέφσκι (πολωνικά: Jan Tomaszewski, γεννήθηκε 9 Ιανουαρίου 1948) είναι Πολωνός πρώην επαγγελματίας ποδοσφαιριστής, ο οποίος αγωνιζόταν ως τερματοφύλακας. Ήταν βασικός της Εθνικής Πολωνίας στην κατάκτηση της τρίτης θέσης στο Παγκόσμιο Κύπελλο του 1974, όπου αναδείχθηκε Καλύτερος Τερματοφύλακας και στην κατάκτηση του ασημένιου μεταλλίου στους Θερινούς Ολυμπιακούς Αγώνες του 1976. Ψηφίστηκε 18ος καλύτερος Ευρωπαίος τερματοφύλακας του 20ού αιώνα στις εκλογές της IFFHS.
Καριέρα σε συλλόγους
Ο Τομασέφσκι μεγάλωσε στο Βρότσουαφ, όπου οι γονείς του είχαν εγκατασταθεί όταν εκδιώχθηκαν από το Βίλνιους μετά το Δεύτερο Παγκόσμιο Πόλεμο.
Εθνική ομάδα
Έκανε το ντεμπούτο του με την εθνική ανδρών στον αγώνα με τη Δυτική Γερμανία (1-3) στη Βαρσοβία το 1971. Ο Τομασέφσκι μνημονεύεται συχνά για την απόδοσή του για την Εθνική Πολωνίας απέναντι στην Αγγλία, σε προκριματικό αγώνα για το Παγκόσμιο Κύπελλο του 1974, που η Αγγλία χρειαζόταν να κερδίσει. Ο Τομασέφσκι είχε χαρακτηριστεί ως «κλόουν» από τον Μπράιαν Κλαφ πριν από τον αγώνα (οι δύο άνδρες όμως έγιναν αρκετά φίλοι στα επόμενα χρόνια), αλλά είχε το τελευταίο λόγο, καθώς πραγματοποίησε το εντυπωσιακή εμφάνιση που του απέφερε το βραβείο «Παίκτης του Αγώνα», αφού έκανε επανειλημμένα αποκρούσεις στα σουτ των Άγγλων. Το μοναδικό γκολ που δέχτηκε ήταν το πέναλτι ισοφάρισης από τον Άλαν Κλαρκ. Νωρίτερα, ο Γιαν Ντομάρσκι είχε σκοράρει για τους Πολωνούς. Η Πολωνία έφερε ισοπαλία 1-1 και προκρίθηκε στους τελικούς στη Δυτική Γερμανία σε βάρος της Αγγλίας.
Στο «Ιστορία του Παγκοσμίου Κυπέλλου», ο Μπράιαν Γκλάνβιλ έγραψε: «Εκ των υστέρων, να αποκλειστείς από μια τόσο καλή ομάδα, όπως η Πολωνία δεν φαίνεται ντροπή, αλλά αυτός είναι ένας εκ των υστέρων συλλογισμός. Αμφιβάλλω αν η Αγγλία θα μπορούσε να έχει κάνει τόσο εκθαμβωτική συμβολή όσο η Πολωνία στη διοργάνωση, ωστόσο πρέπει να θυμόμαστε ότι η Πολωνία που νίκησε την Αγγλία και η Πολωνία που πήρε τη θέση της ήταν δύο πολύ διαφορετικές προτάσεις». Η Πολωνία διεκδίκησε την τρίτη θέση κατά τη διάρκεια του Παγκοσμίου Κυπέλλου στη Δυτική Γερμανία, στο οποίο ο Τομασέφσκι απέκρουσε δύο πέναλτι σε δύο διαφορετικούς αγώνες (από τους Στάφαν Τάπερ και Ούλι Χένες) - ο πρώτος «τερματοφύλακας στην ιστορία του Παγκοσμίου Κυπέλλου FIFA που το έκανε αυτό». Οι Πολωνοί ηττήθηκαν στον ημιτελικό από την μετέπειτα νικήτρια της διοργάνωσης Δυτική Γερμανία με 1-0 και νίκησαν στο μικρό τελικό την πρωταθλήτρια κόσμου Βραζιλία με 1-0 αφήνοντας ως ομάδα ανεξίτηλο σημάδι στις τελικές φάσεις του Παγκοσμίου Κυπέλλου. Ο Τομασέφσκι συμπεριλήφθηκε στην καλύτερη ομάδα εκείνης της διοργάνωσης. Κέρδισε επίσης το ασημένιο μετάλλιο με την Πολωνία στους Ολυμπιακούς Αγώνες του 1976 του Μόντρεαλ και έπαιξε επίσης στο Παγκόσμιο Κύπελλο του 1978, όπου η εθνική της χώρας του κατάφερε να φτάσει μόνο μέχρι τη δεύτερη φάση των ομίλων.
Συνολικά έκανε 63 εμφανίσεις για την Πολωνία, και έγινε τότε ο τερματοφύλακας με τις περισσότερες συμμετοχές για τη χώρα του μέχρι το 2016. Θεωρείται ως ο κορυφαίος τερματοφύλακας στην ιστορία της χώρας του.
δεξιά|μικρογραφία|290x290εσ| Ο Γιαν Τομασέφσκι (αριστερά) και ο [[Χένρικ Κασπέρτσακ μετά τον μικρό τελικό Πολωνία-Βραζιλία στο Παγκόσμιο Κύπελλο του 1974.]] μικρογραφία|260x260εσ| Αντίγραφο του μεταλλίου του Γιαν Τομασέφσκι και αυτόγραφο στο [[:pl:Aleja Gwiazd Sportu w Dziwnowie|Aleja Gwiazd Sportu w Dziwnowie.]]
Μετέπειτα ζωή
Μετά την αγωνιστική του σταδιοδρομία, εργάστηκε για λίγο ως προπονητής της Βίντζεφ Λοτζ το 1989, ως αθλητικός σχολιαστής και δημοσιογράφος. Εκλέχτηκε στο Σέιμ στις εκλογές του 2011, εκπροσωπώντας τον Λοτζ για το κόμμα Νόμος και Δικαιοσύνη.
Εξωτερικοί σύνδεσμοι
Κατηγορία:Πολωνοί ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές ολυμπιακής ομάδας Πολωνίας Κατηγορία:Ποδοσφαιριστές Εθνικής Πολωνίας Κατηγορία:Ποδοσφαιριστές Παγκοσμίου Κυπέλλου 1974 Κατηγορία:Ποδοσφαιριστές στους Θερινούς Ολυμπιακούς Αγώνες 1976 Κατηγορία:Πολωνοί αργυροί Ολυμπιονίκες Κατηγορία:Ποδοσφαιριστές Παγκοσμίου Κυπέλλου 1978 Κατηγορία:Ποδοσφαιριστές Σλασκ Βρότσλαβ Κατηγορία:Ποδοσφαιριστές Εκστρακλάσα Κατηγορία:Ποδοσφαιριστές Λέγκια Βαρσοβίας Κατηγορία:Ποδοσφαιριστές ΛΚΣ Λοτζ Κατηγορία:Ποδοσφαιριστές Κ. Μπέρσχοτ Φ.Α.Κ. Κατηγορία:Ποδοσφαιριστές Προ Λιγκ Βελγίου Κατηγορία:Ξένοι ποδοσφαιριστές στο Βέλγιο Κατηγορία:Πολωνοί ποδοσφαιριστές στο εξωτερικό Κατηγορία:Ποδοσφαιριστές Έρκουλες Αλικάντε Κατηγορία:Ποδοσφαιριστές Πριμέρα Ντιβιζιόν Κατηγορία:Ξένοι ποδοσφαιριστές στην Ισπανία Κατηγορία:Πολωνοί προπονητές ποδοσφαίρου Κατηγορία:Προπονητές ποδοσφαίρου ΛΚΣ Λοτζ Κατηγορία:Προπονητές ποδοσφαίρου Βίντζεφ Λοτζ Κατηγορία:Πολωνοί πολιτικοί Κατηγορία:Μέλη του Σέιμ της Πολωνίας (2011-2015)
Σερβικές Ένοπλες Δυνάμεις
Οι Σερβικές Ένοπλες Δυνάμεις (σερβικά: Војска Србије / Vojska Srbije) αποτελούνται από το Σερβικό Στρατό Ξηράς και τη Σερβική Αεροπορία και Αεράμυνα. Πρόκειται για δύο κλάδους επαγγελματιών οπλιτών και εθελοντών θητείας. Αρχηγός των Ενόπλων Δυνάμεων είναι ο Πρόεδρος της Σερβικής Δημοκρατίας.
Ειρηνευτικές αποστολές
Οι Σερβικές Ένοπλες Δυνάμεις έχουν πάρει μέρος σε διάφορες πολυεθνικές ειρηνευτικές αποστολές.
Παραπομπές
Κατηγορία:Σερβικός στρατός
ΦΚ Πεναφιέλ
Η ΦΚ Πεναφιέλ είναι μια πορτογαλική, ποδοσφαιρική ομάδα. Ιδρύθηκε στις 8 Φεβρουαρίου 1951 και συμμετέχει στη Πριμέιρα Λίγκα. Έδρα της ομάδας είναι το Estádio Municipal 25 de Abril, χωρητικότητας 6500 θεατών. Την περίοδο 1980-81 συμμετείχε για πρώτη φορά στη Πριμέιρα Λίγκα, όπου παρέμεινε για ακόμη μία σεζόν. Στην ανώτατη κατηγορία συμμετείχε και τις περιόδους 1983-86, 1987-92 και 2004-06. Στο Κύπελλο Πορτογαλίας (ποδόσφαιρο ανδρών) έφτασε στα ημιτελικά την περίοδο 1985-86.
Εξωτερικοί σύνδεσμοι
Κατηγορία:Ποδοσφαιρικές ομάδες Πορτογαλίας Κατηγορία:Ιδρύσεις ποδοσφαιρικών ομάδων το 1951 Κατηγορία:ΦΚ Πεναφιέλ
Έμπερχαρντ Γ΄ δούκας της Βυρτεμβέργης
Ο Εβεράρδος Γ΄ (γερμ. Εberhard III, 16 Δεκεμβρίου 1614 – 2 Ιουλίου 1674) από τον Οίκο της Βυρτεμβέργης ήταν δούκας της Βυρτεμβέργης (1628 - 1674).
Βιογραφία
Ήταν ο πρωτότοκος γιος του Ιωάννη Φρειδερίκου της Βυρτεμβέργης και της Βαρβάρας Σοφίας των Χοεντσόλλερν, κόρης του Ιωακείμ Φρειδερίκου του Βρανδεμβούργου.
Το 1674 απεβίωσε στη Στουτγάρδη σε ηλικία 60 ετών. Από τους επτά γιούς του ο Γουλιέλμος Λουδοβίκος τον διαδέχθηκε στο δουκάτο, ενώ ο Φρειδερίκος Κάρολος έλαβε το Βίννενταλ.
Οικογένεια
Νυμφεύτηκε πρώτα το 1637 την Άννα Αικατερίνη Δωροθέα, Κόμισσα του δρυμού και του Ρήνου (Wild- und Rheingräfin) του Ζαλμ-Κύρμπουργκ, και είχε τέκνα:
Το 1655 απεβίωσε η Άννα Αικατερίνη και ο Εβεράρδος Γ΄ έκανε δεύτερο γάμο με τη Μαρία Δωροθέα Σοφία, Κόμισσα του Έτινγκεν, το 1656 και είχε τέκνα:
Εξωτερικοί σύνδεσμοι
Κατηγορία:Οίκος της Βυρτεμβέργης
Ανοιχτή πώληση
thumb|upright=2.2|Σχηματική αναπαράσταση της πώλησης Short σε 2 βήματα. Ο πωλητής short δανείζεται τα χρεόγραφα τα οποία πουλάει αμέσως. Αργότερα περιμένει ελπίζοντας η τιμή των χρεογράφων να πέσει, για να τα αγοράσει και να τα επιστρέψει στον δανειστή.
Η πρακτική της ανοιχτής πώλησης (short selling, σορτ σέλινγκ, γνωστή και ως shorting ή going short ή ακάλυπτη πώληση  ή σόρτινγκ ή πάω για την πτώση ή ποντάρισμα στην πτώση) στη χρηματοοικονομική είναι η πώληση περιουσιακών στοιχείων, συνήθως χρεογράφων, τα οποία ο πωλητής-short έχει «δανειστεί» από τρίτον (συνήθως χρηματιστηριακό μεσάζοντα), με την πρόθεση να αγοράσει πανομοιότυπα χρεόγραφα αργότερα για να τα επιστρέψει στον δανειστή. Ο πωλητής short ελπίζει να επωφεληθεί από μια πιθανή πτώση της τιμής των χρεογράφων στο χρονικό διάστημα μεταξύ της πώλησης και επαναγοράς, αφού ο πωλητής θα πληρώσει λιγότερα για να αγοράσει τα χρεόγραφα από όσα έλαβε όταν τα πούλησε. Αντιστρόφως αν η τιμή των χρεογράφων αυξηθεί τότε ο πωλητής short θα έχει ζημιωθεί. Καλείται και ακάλυπτη πώληση διότι ο πωλητής-short πουλάει στοιχεία των οποίων δεν έχει την κατοχή (δεν τα'χει αγοράσει) τη στιγμή που τα πουλάει. Αποκτά την κατοχή τους μόνο αργότερα, τη στιγμή που τα επαναγοράζει. Επίσης, αφότου ο πωλητής-short πουλήσει τα δανεισμένα χρεόγραφα βρίσκεται σε «ακάλυπτη» ή ανοιχτή θέση την οποία θα πρέπει να καλύψει αγοράζοντας, όταν ο δανειστής ζητήσει να τα λάβει πίσω. Ο όρος του «δανεισμού» χρεογράφων χρησιμοποιείται εδώ κατά την ίδια έννοια όπως όταν κάποιος δανείζεται 10 ευρώ, τα οποία μετά οφείλει να επιστρέψει.
Ο όρος σορτάρισμα ή σόρτινγκ επίσης αναφέρεται σε οποιαδήποτε συναλλαγή αφορά παράγωγα ή άλλες συμφωνίες κατά την οποία ο επενδυτής αποκομίζει κέρδος από την πτώση της τιμής ενός περιουσιακού στοιχείου.
Η έννοια going short (πάω για την πτώση) είναι σε αντιδιαστολή με την έννοια going long (πάω για την άνοδο), κατά την οποία ο επενδυτής επωφελείται της ανόδου της τιμής ενός περιουσιακού στοιχείου (π.χ. μετοχής ομολόγου κ.τ.λ.).
Έννοια
Για να κερδίσει από μια πτώση της τιμής του χρεογράφου, ο πωλητής σορτ μπορεί να δανειστεί το χρεόγραφο και να το πουλήσει, προσδοκώντας ότι θα το επαναγοράσει φθηνότερα στο μέλλον για να το επιστρέψει στον δανειστή. Όταν ο πωλητής αποφασίσει ότι είναι η κατάλληλη στιγμή (ή όταν ο δανειστής απαιτήσει πίσω τα χρεόγραφα) ο πωλητής αγοράζει όμοια χρεόγραφα και τα επιστρέφει στον δανειστή. Η διαδικασία συνίσταται στο γεγονός ότι τα χρεόγραφα (ή άλλες αξίες που έχουν πωληθεί short) είναι εναλλάξιμα (fungible) εφόσον είναι ανώνυμα.
Ο πωλητής σορτ συνήθως δανείζεται από κάποιον μεσίτη ο οποίος διαχειρίζεται τα χρεόγραφα κάποιου επενδυτή, ο οποίος κατέχει τα χρεόγραφα. Ο μεσίτης σπάνια αγοράζει τα χρεόγραφα για να τα δανείσει στον πωλητή σορτ. Ο δανειστής δεν χάνει το δικαίωμα να πωλήσει τα χρεόγραφα στο διάστημα που τα έχει ήδη δανείσει, αφού συνήθως διαχειρίζεται αρκετά από αυτά για ένα μεγάλο αριθμό επενδυτών-πελατών, τα οποία μπορεί να μεταβιβάσει σε οποιονδήποτε αγοραστή.
Η ενέργεια επαναγοράς των χρεογράφων που έχουν πουληθεί σορτ ονομάζεται κάλυψη του σορτ ή κάλυψη της θέσεως. Μια θέση σορτ μπορεί να καλυφθεί οποτεδήποτε πριν από την στιγμή που τα χρεόγραφα θα πρέπει να επιστραφούν. Όταν η θέση καλυφθεί, τότε ο πωλητής σορτ παύει να επηρεάζεται από κάθε ενδεχόμενη αύξηση ή πτώση της τιμής του χρεογράφου, αφού έχει αγοράσει ήδη τα χρεόγραφα για να τα επιστρέψει στον δανειστή.
Οι όροι shorting ή going short χρησιμοποιούνται και ως γενικοί όροι για συναλλαγές που επιτρέπουν σε έναν επενδυτή να αποκομίσει όφελος από την πτώση της τιμής ενός χρεογράφου. Τέτοιες τακτικές συνήθως είναι οι συναλλαγές παραγώγων όπως τα δικαιώματα προαίρεσης (option), συμβόλαια μελλοντικής εκπλήρωσης (future) ή άλλες σύνθετες θέσεις. Για παράδειγμα το option συνίσταται στο δικαίωμα να πουλήσει ένα χρεόγραφο σε μια συγκεκριμένη χτυπημένη τιμή. Ο κάτοχος του option επωφελείται όταν η τιμή του χρεογράφου πέσει χαμηλότερα της τιμής αυτής, αφού μπορεί να αγοράσει το χρεόγραφο στη νέα τιμή και να το πουλήσει στην συγκεκριμένη χτυπημένη τιμή. Ομοίως μία θέση σορτ σε μια συναλλαγή future σημαίνει ότι ο πωλητής σορτ έχει την υποχρέωση να πουλήσει το επικείμενο χρεόγραφο αργότερα σε μία δεδομένη τιμή, αν η τιμή πέσει κάτω της δεδομένης τιμής, αυτό σημαίνει ότι ο πωλητής μπορεί να αγοράσει το χρεόγραφο φθηνότερα και να το πουλήσει αργότερα ακριβότερα.
Παράδειγμα
Αν οι μετοχές της εταιρείας C&C αυτή την στιγμή πωλούνται στην τιμή των 10€ η μετοχή, ένας πωλητής σορτ μπορεί να δανειστεί 100 μετοχές της εταιρείας και αμέσως να τις πουλήσει για 1000€. Αν αργότερα η τιμή της μετοχής πέσει στα 8€ η μετοχή, τότε ο πωλητής σορτ μπορεί να αγοράσει 100 μετοχές στην τιμή των 800€ για να τις επιστρέψει στον δανειστή αποκομίζοντας κέρδος 200€ (πλην αμοιβών δανεισμού). Ο δανειστής λαμβάνει τον ίδιο αριθμό μετοχών που αρχικά δάνεισε, παρότι η τιμή των μετοχών έχει πέσει. Αντίστροφα αν η τιμή των μετοχών αυξηθεί κατά 25€ η μετοχή, και ο πωλητής σορτ υποχρεούται να επιστρέψει τις μετοχές, τότε θα πρέπει να αγοράσει 100 μετοχές προς 2500€ και θα ζημιωθεί κατά 1500€ (συν τις αμοιβές δανεισμού).
Σύγκριση με το long position (θέση ανόδου)
Το short selling (πώληση επωφελούμενη από πτώση) είναι το αντίθετο της έννοιας going long (πάω για την άνοδο). Ο πωλητής σορτ, διάκειται αρνητικά απέναντι στη μετοχή πιστεύοντας ότι η τιμή της θα πέσει. Οι επενδυτές που χρησιμοποιούν τις σορτ πωλήσεις, συχνά το κάνουν για να μπορέσουν να κερδίσουν από χρεόγραφα που θεωρούν υπερτιμημένα, έτσι ακριβώς όπως οι long, (κλασικοί) επενδυτές προσπαθούν να κερδίσουν από χρεόγραφα που θεωρούν υποτιμημένα.
Μηχανισμός
Οποιαδήποτε στιγμή ο δανειστής μπορεί να ζητήσει να του επιστραφούν οι μετοχές π.χ. επειδή θέλει να τις πουλήσει. Τότε ο οφειλέτης θα πρέπει να αγοράσει μετοχές από την αγορά για να του τις επιστρέψει (ή θα πρέπει να δανειστεί τις μετοχές από αλλού). Με την επιστροφή των μετοχών η συναλλαγή ολοκληρώνεται και ονομάζεται “buy-in”.
Δανεισμός χρεογράφων (μετοχών, ομολόγων, κτλ)
Όταν πωλείται ένα χρεόγραφο, ο πωλητής δεσμεύεται με συμβόλαιο να παραδώσει το χρεόγραφο στον αγοραστή. Αν ο πωλητής πουλήσει το χρεόγραφο χωρίς να το διαθέτει τότε χρειάζεται να το δανειστεί από τρίτον για να εκπληρώσει την υποχρέωση του απέναντι στον αγοραστή. Διαφορετικά μια αποτυχία στην παράδοση (fail to deliver) θα προκύψει, η συναλλαγή δεν θα διακανονιστεί (settle) και ο πωλητής μπορεί να υπόκειται σε διεκδικήσεις από τον αγοραστή (αντισυμβαλλόμενο). Ορισμένοι μεγάλοι κάτοχοι μετοχών όπως διαχειριστές εταιρειών ή χρηματιστηριακές εταιρείες, συχνά δανείζουν μετοχές για να αποκομίσουν επιπλέον εισόδημα, διαδικασία η οποία ονομάζεται securities lending (δανεισμός χρεογράφων). Ο δανειστής λαμβάνει αμοιβή για τις υπηρεσίες του. Ομοίως και οι κάτοχοι χρεογράφων μπορεί να λάβουν μια επιπλέον αμοιβή αν επιτρέπουν στον μεσίτη τους να τα δανείζει. Αυτό είναι δυνατό αν ο κάτοχος έχει την πλήρη κυριότητα του χρεογράφου και δεν το έχει τοποθετήσει ως εχέγγυο για αγοράσει κάποιο άλλο (margin buying).
Ακάλυπτη ανοιχτή πώληση (naked short selling)
Ακάλυπτη (ή γυμνή) ανοιχτή πώληση έχουμε όταν ένα χρεόγραφο έχει πουληθεί σορτ χωρίς να υπάρξει δανεισμός του χρεογράφου μέσα στο συγκεκριμένο χρονικό διάστημα που απαιτείται, τρεις μέρες (Τ+3) στις ΗΠΑ. Αυτό σημαίνει ότι ο αγοραστής ενός τέτοιου χρεογράφου, έχει αγοράσει την υπόσχεση του πωλητή πως θα του παραδώσει το χρεόγραφο, παρά το ίδιο το χρεόγραφο. Η υπόσχεση αυτή του πωλητή ονομάζεται υποθετική μετοχή.
Ενώ ο κάτοχος μιας πραγματικής μετοχής λαμβάνει ένα μέρισμα, ο κάτοχος μιας υποθετικής μετοχής λαμβάνει και αυτός ένα όμοιο μέρισμα από τον πωλητή σορτ.
Η ακάλυπτη ανοιχτή πώληση είναι παράνομη (όπως οι ακάλυπτες επιταγές) πλην ελαχίστων εξαιρέσεων. Το Depository Trust & Clearing Corporation στις ΗΠΑ την ορίζει ως αδυναμία παράδοσης (fail to deliver) ή απλώς αποτυχία (fail). Ενώ τα περισσότερα fail διακανονίζονται σε σύντομο χρονικό διάστημα, μερικά αφήνονται να παρατείνονται μέσα στο σύστημα.
Στις ΗΠΑ το να κανονίζει κανείς να δανειστεί ένα χρεόγραφο πριν το πουλήσει σορτ ονομάζεται εντοπισμός (locate). To 2005, για να αποφευχθεί μια γενικευμένη αποτυχία στην παράδοση χρεογράφων (fail to deliver), η επιτροπή κεφαλαιαγοράς των ΗΠΑ (SEC) εξέδωσε τον κανονισμό SHO, ο οποίος στόχευε στο να αποτρέπει τους επενδυτές να πωλούν μερικές μετοχές σορτ πριν κάνουν εντοπισμό δανειστών. Τον Σεπτέμβριο του 2008 οι κανονισμοί έγιναν πιο αυστηροί, για να αποτρέψουν την πρακτική του σορταρίσματος να παροξύνει τις ήδη πεσμένες αγορές. Οι κανόνες μονιμοποιήθηκαν το 2009. Μερικοί έχουν υπερασπιστεί την πρακτική του ακάλυπτου σορταρίσματος ενάντια σε αυτούς τους κανονισμούς.
Τα τελευταία χρόνια, αρκετές εταιρείες έχουν κατηγορηθεί για πρακτική ακάλυπτων ανοιχτών πωλήσεων (naked short selling) σε επιθετικές προσπάθειες να μειώσουν τις τιμές των μετοχών, μερικές φορές χωρίς να σκοπεύουν να παραδώσουν τις μετοχές. Αυτοί οι ισχυρισμοί εστιάζονται στο γεγονός ότι, τουλάχιστον θεωρήτικά, με την πρακτική αυτή επιτρέπεται να πουληθεί απεριόριστος αριθμός μετοχών. Σε μία έκθεση του Los Angeles Times τον Ιούλιο του 2008, αναφέρονταν ότι οι ακάλυπτες ανοιχτές πωλήσεις επιτρέπουν στους κερδοσκόπους να κατεβάζουν τις τιμές των μετοχών μιας εταιρείας επειδή προσφέρουν έναν συντριπτικό αριθμό μετοχών προς πώληση. Με αυτόν τον τρόπο μπορεί κάποιος να δημιουργήσει μια εικονική υπερπροσφορά στην αγορά και η ίδια αυτή η υπερπροσφορά να ρίξει τις τιμές.
Πρακτικά η πτώση των τιμών γίνεται μια αυτοεκπληρούμενη προφητεία και αυτός που εκτέλεσε την γυμνή πώληση το μόνο που έχει να κάνει, είναι εκμεταλλευόμενος τον πανικό να αγοράσει τις αξίες πίσω σε σημαντικά χαμηλότερες τιμές. Η πρακτική αυτή συνιστά υποτιμητική κερδοσκοπία.
Απόψεις για τις ακάλυπτες και ανοιχτές πωλήσεις
Σχετικά με την πρακτική των ανοιχτών ή και ακάλυπτων πωλήσεων τίθεται, εκτός των άλλων, ένα δεοντολογικό πρόβλημα. Διότι ο μεσίτης και διαχειριστής των χρεογράφων, που λειτουργεί πολλές φορές και ως χρηματοοικονομικός σύμβουλος επενδύσεων, έχει υποτίθεται συμβουλέψει κάποιον επενδυτή να τοποθετηθεί σε χρεόγραφα τα οποία θεωρεί ότι μπορούν να αποβούν κερδοφόρα μέσω ανόδου της τιμής τους. Και κατόπιν αυτός ο διαχειριστής δανείζει τα χρεόγραφα σε πωλητή-short, εν γνώση του ότι ο τελευταίος σκοπεύει να αποκομίσει κέρδος από την πτώση της τιμής τους. Ωστόσο, θεωρείται γενικά ότι η πρακτική της ακάλυπτης πώλησης καθαυτή δεν επηρεάζει άμεσα την τιμή, αν και αυξάνει τον όγκο των συναλλαγών χρεογράφων όταν αυτά έχουν πτωτική πορεία. Δηλαδή θεωρείται ότι ο δανειστής και ο πωλητής-short δεν επιδρούν άμεσα σε τυχόν πτώση της τιμής του χρεογράφου. Η τυχόν πτώση της τιμής υποτίθεται αντανακλά την αποτίμηση της αγοράς για την "πραγματική" αξία του χρεογράφου. Άλλωστε η όλη διαδικασία θεωρείται από κάποιους οικονομολόγους ότι είναι ουσιώδες μέρος του "μηχανισμού προσδιορισμού της τιμής" των μετοχών και θεωρείται από κάποιους ότι αποτελεί κίνητρο για διερεύνηση και αποκάλυψη εσφαλμένων εκτιμήσεων των αγορών, προβλημάτων στα οικονομικά αποτελέσματα επιχειρήσεων, και πιθανές "φούσκες". Αντίθετα, ο Γερμανός υπουργός Οικονομικών Βόλφγκανγκ Σάουμπλε χαρακτήρισε τις ανοιχτές πωλήσεις και ιδιαίτερα τις ακάλυπτες ανοιχτές πωλήσεις (naked short selling) ως "επικίνδυνο χρηματοπιστωτικό μέσο" καθώς υποστήριξε ότι ενισχύουν την τάση των αγορών για υψηλές διακυμάνσεις τιμών, το οποίο είπε μπορεί να απειλήσει τη σταθερότητα των χρηματοπιστωτικών αγορών.
Οι ανοικτή πώληση θεωρείται ηθικά εσφαλμένη.
Ιστορικά στοιχεία
Κάποιες θεωρίες λένε ότι η πρακτική αυτή επινοήθηκε το 1609 από έναν ολλανδό έμπορο τον Isaac Le Maire, έναν μεγαλομέτοχο της Ολλανδικής Εταιρείας Ανατολικών Ινδιών (VOC). Το 1962, επένδυσε περίπου 85.000 γκίλντερ στη (VOC). Μέχρι το 1609, η (VOC) ακόμα δεν είχε πληρώσει μερίσματα, και τα πλοία του Le Maire στη Βαλτική δέχονταν μόνιμα επιθέσεις από αγγλικά πλοία λόγω του εμπορικού ανταγωνισμού των Βρετανών με την (VOC). Τότε ο Le Maire αποφάσισε να πουλήσει όλες τις μετοχές του και κατάφερε να πουλήσει παραπάνω από όσες είχε. Οι επίσημοι μίλησαν για αισχρή πράξη που οδήγησε στη θέσπιση των πρώτων κανονισμών της χρηματαγοράς που ήταν η απαγόρευση του short selling. Μερικά χρόνια μετά έγινε άρση της απαγόρευσης.
Το short selling στοχοποιήθηκε από τον 18ο αιώνα όταν η Αγγλία το απαγόρευσε εντελώς. Θεωρήθηκε ότι μεγέθυνε την βίαιη πτώση στην αγορά της ολλανδικής τουλίπας κατά τον 17ο αιώνα. Σε ένα ακόμα πολυσυζητημένο παράδειγμα, ο Τζωρτζ Σόρος έγινε διάσημος για το «σπάσιμο» της κεντρικής τράπεζας της Αγγλίας (Bank of England) την Μαύρη Τετάρτη του 1992, όταν πούλησε περισσότερα από $10 δις σε αγγλικές στερλίνες.
Ο όρος short χρησιμοποιείται από τα μέσα του 19ου αιώνα. Είναι γενικώς κατανοητό ότι ο όρος αυτός που σημαίνει χαμηλός ή ελλιπής χρησιμοποιείται επειδή ο πωλητής short βρίσκεται σε ελλειμματική θέση σε σχέση με τον μεσίτη (χρηματιστή), τον δανειστή των μετοχών. Ο Jacob Little γνωστός και ως η μεγάλη αρκούδα της Wall Street, άρχισε να σορτάρει μετοχές στις Η.Π.Α. το 1822.
Οι πωλητές σόρτ κατηγορήθηκαν για το μεγάλο κραχ του 1929 της Wall Street. Το 1929 και το 1940 ενεργοποιήθηκαν κανονισμοί ρύθμισης του short selling στις ΗΠΑ. Η πολιτική κρίση που ακολούθησε το κραχ του 1929 οδήγησε το κογκρέσο να θεσπίσει νόμο που απαγόρευε στους short sellers να πουλάνε μετοχές κατά την πτώση τους και τους επέτρεπε μόνο κατά την άνοδό τους. Ο νόμος αυτός έγινε γνωστός ως ο uptick rule, και ήταν εν ενεργεία μέχρι τον Ιούλιο του 2007 όταν καταργήθηκε από τη SEC (Επιτροπή Κεφαλαιαγοράς των ΗΠΑ, US Securities and Exchange Commission) (SEC Release No. 34-55970). Ο πρόεδρος Χέρμπερτ Χούβερ καταδίκασε τους short sellers και ακόμα και ο Τζέι Έντγκαρ Χούβερ (J. Edgar Hoover) είχε δηλώσει ότι θα εξέταζε τον ρόλο που έπαιξαν στην παράταση της κρίσης. Το 1940 θεσπίστηκε διάταγμα που απαγόρευε το short selling στα αμοιβαία κεφάλαια (νόμος που καταργήθηκε το 1997). Μερικά χρόνια αργότερα το 1949 Alfred Winslow Jones ίδρυσε ένα ταμείο (για το οποίο δεν υπήρχε νομοθεσία να ρυθμίζει τη λειτουργία του), το οποίο αγόραζε μετοχές ενώ ταυτόχρονα πωλούσε άλλες μετοχές short, αντισταθμίζοντας το χρηματιστηριακό ρίσκο και έτσι γεννήθηκαν τα αντισταθμιστικά κεφάλαια (hedge fund).
Μερικά τυπικά παραδείγματα μαζικών πωλήσεων short είναι οι φούσκες όπως η Dot-com bubble. Σε τέτοιες περιόδους οι short sellers πουλάνε προσδοκώντας σε διόρθωση της αγοράς. Οι ανακοινώσεις του οργανισμού τροφίμων και φαρμάκων Food and Drug Administration (FDA), δείχνουν ότι μερικές φορές ένα φάρμακο μπορεί να κάνει τις αγορές να αντιδράσουν μη κανονικά, εξαιτίας της δημοσιότητας από τα ΜΜΕ και αυτό δίνει την ευκαιρία στους short sellers να πουλούν για όσο υπάρχει αγοραστική φρενίτιδα και να περιμένουν αργότερα το καλμάρισμα για να καλύψουν τις θέσεις τους. Επίσης δικαστική διαμάχη μιας εταιρείας ή οποία κατά κανόνα αποτελεί άσχημη είδηση, μπορεί να κάνει τους πωλητές μετοχών να πουλούν short.
Κατά τη διάρκεια της dot-com φούσκας, φάνηκε ότι το shorting σε μια πρωτοεμφανιζόμενη εταιρεία μπορεί να είναι και αυτοκτονικό αφού μπορεί η εταιρεία να αναληφθεί σε μεγαλύτερη τιμή από αυτή που υπέθεσαν οι κερδοσκόποι. Οι short sellers αναγκάστηκαν να καλύψουν τις θέσεις τους στην τιμή της αγοράς, ενώ η εταιρεία είναι υπερεκτιμημένη από το ξεκίνημα της.
Περιορισμοί στις ανοιχτές πωλήσεις το 2008
Τον Σεπτέμβριο του 2008, οι ανοιχτές πωλήσεις οξύνθηκαν από την ύπαρξη ακάλυπτων ανοιχτών πωλήσεων (Naked short selling), και αυτό θεωρήθηκε παράγοντας ανεπιθύμητης αστάθειας της αγοράς. Γι αυτόν τον λόγω απαγορεύθηκαν από την SEC για 799 χρηματιστηριακές εταιρείες, για τρεις εβδομάδες σε μια προσπάθεια σταθεροποίησης τους. Την ίδια περίοδο στην Μεγάλη Βρετανία η Financial Services Authority (FSA), απαγόρευσε τις ανοιχτές πωλήσεις σε 32 χρηματιστηριακές εταιρείες. Στις 22 Σεπτέμβριου, η Αυστραλία έλαβε ακόμα σκληρότερα μέτρα με μία πλήρη απαγόρευση των ανοιχτών πωλήσεων. Την ίδια ημερομηνία και η ισπανική επιτροπή κεφαλαιαγοράς, CNMV, υποχρέωσε τους επενδυτές να ανακοινώνουν τις ανοιχτές πωλήσεις τους αν αυτές ξεπερνούσαν το 0.25% του μετοχικού κεφαλαίου της εταιρείας και απαγόρευσε τις ακάλυπτες ανοιχτές πωλήσεις.
Σε μια συνέντευξη του προέδρου της αμερικανικής επιτροπής κεφαλαιαγοράς (SEC) Christopher Cox, στην εφημερίδα Washington Post στα τέλη Δεκεμβρίου του 2008, δήλωσε ότι η απόφαση να απαγορευθούν οι ανοιχτές πωλήσεις μετοχών για τρεις εβδομάδες, πάρθηκε αρχικά με μεγάλο δισταγμό. Αλλά η άποψη εκείνη τη στιγμή και του γραμματέα θησαυροφυλακίου των ΗΠΑ Henry M. Paulson και του προέδρου της κεντρικής τράπεζας των ΗΠΑ (FED) Ben S. Bernanke, ήταν ότι «αν δεν δρούσαμε ακαριαία, αυτές οι εταιρείες θα κατέρρεαν και έτσι δεν θα έμενε τίποτα για να σώσουμε». Αργότερα άλλαξε γνώμη και θεώρησε την απαγόρευση αντιπαραγωγική. Τον Δεκέμβριο του 2008 σε μια συνέντευξή του στο Reuters, εξηγούσε ότι η SEC ακόμα αναλύει τις επιπτώσεις της προσωρινής απαγόρευσης και ότι τα πρώτα στοιχεία δείχνουν ότι υπήρξαν πολλές ακούσιες συνέπειες και παράπλευρες επιδράσεις. «Παρότι οι πραγματικές επιδράσεις της κίνησης αυτής θα χρειαστεί μήνες ή χρόνια για να κατανοηθούν», δήλωσε, «με βάση όσα γνωρίζουμε μέχρι τώρα, πιστεύω ότι η επιτροπή δεν θα το αποτολμήσει ξανά».
Ανοιχτή πώληση μετοχών στις ΗΠΑ
Στις ΗΠΑ, για να μπορέσει κανείς να πουλήσει μετοχές ανοιχτά, ο πωλητής θα πρέπει να έχει βρει έναν μεσίτη που να επιβεβαιώνει ότι μπορεί να παραδώσει τις συγκεκριμένες μετοχές. Αυτό ονομάζεται εντοπισμός (locate). Οι μεσίτες έχουν μια πληθώρα τρόπων να δανείζονται μετοχές, ώστε να μπορούν να διευκολύνουν τους εντοπισμούς και να παραδίδουν τις μετοχές.
Ο μεγαλύτερος αριθμός μετοχών που δανείζονται οι μεσίτες των ΗΠΑ, προέρχονται από τις κυρίαρχες τράπεζες και χρηματιστηριακές εταιρείες. Διάφορα ιδρύματα συχνά δανείζουν τις μετοχές τους, με στόχο να κερδίσουν μερικά παραπάνω χρήματα. Αυτά τα δάνεια μετοχών συνήθως κανονίζονται από αυτών που διαχειρίζεται τα χρεόγραφα που κατέχουν. Σε ένα τέτοιο δάνειο ο οφειλέτης προσφέρει μετρητά ως εχέγγυο, συνήθως το 102% της τιμής των μετοχών που δανείζεται. Τα χρήματα αυτά συνήθως τοποθετούνται σε κάποια άλλη επένδυση και συχνά ένα μικρό ποσοστό επιστρέφεται ως έκπτωση στον οφειλέτη. Ο τόκος που κρατάει ο δανειστής είναι η αποζημίωση του για το δάνειο.
Οι μεσιτικές εταιρείες επίσης μπορούν να δανειστούν μετοχές από τους λογαριασμούς των πελατών τους. Τυπικές συμφωνίες που υπογράφουν με τους πελάτες τους, τους δίνουν το δικαίωμα να δανειστούν τις μετοχές των πελατών τους, χωρίς να τους ενημερώνουν. Γενικά στους μεσίτες επιτρέπεται να δανείζουν μετοχές από λογαριασμούς πελατών τους που έχουν «χρεωστικό υπόλοιπο», που σημαίνει ότι έχουν κάνει ανάληψη μετρητών από τον λογαριασμό. Ο κανονισμός Rule 15c3-3 της SEC επιβάλει αυστηρούς περιορισμούς στον δανεισμό μετοχών από λογαριασμούς που έχουν εξοφληθεί, και γι αυτό οι μεσίτες δεν δανείζουν από τέτοιους λογαριασμούς πλην ειδικών περιπτώσεων. (Οι περιορισμοί αυτοί επιβάλουν στο μεσίτη να έχει την ρητή εντολή του πελάτη του και να παρέχει εχέγγυα για τον δανεισμό.)
Οι περισσότεροι μεσίτες επιτρέπουν στους πωλητές short να δανειστούν μετοχές μόνο αν κάποιος από τους πελάτες τους έχει αγοράσει αυτές τις μετοχές. Οι μεσίτες θα μπουν στον κόπο να εντοπίσουν μετοχές για δανεισμό από άλλους μεσίτες μόνο αν τους το ζητήσουν μεγάλοι οργανισμοί.
Σε Χρηματιστήρια όπως το NYSE ή το NASDAQ τυπικά ανακοινώνεται ο δείκτης ‘ενδιαφέρον σορταρίσματος’ (short interest) μιας μετοχής και εκφράζει τον αριθμό των μετοχών που πωλήθηκαν νόμιμα short ως ποσοστό επί του συνόλου των διαθεσίμων προς πώληση μετοχών μιας εταιρείας (total float). Αυτός μπορεί να εκφραστεί και ως ’αναλογία ενδιαφέροντος σορταρίσματος’ (short interest ratio) και είναι ο αριθμός των μετοχών που πωλήθηκαν νόμιμα short ως πολλαπλάσιο του μέσου ημερήσιου όγκου. Οι δείκτες αυτοί μπορεί να είναι χρήσιμα εργαλεία σε κάποιον που θέλει να δει τις τάσεις στην αγορά αλλά για να είναι αξιόπιστοι θα πρέπει να διαπιστώσει κανείς και τον αριθμό μετοχών που γεννήθηκαν εκ του μηδενός μέσω των ακάλυπτων ανοιχτών πωλήσεων. Οι επενδυτές θα πρέπει προσεκτικά να θυμούνται ότι για κάθε μετοχή που πωλήθηκε short (ανήκει σε νέο κάτοχο), ένας φανταστικός κάτοχος υπάρχει (δηλαδή ο αρχικός κάτοχος) ο οποίος είναι επίσης μέρος του συνόλου των μετόχων της εταιρείας. Και παρότι δεν έχει δικαιώματα ψήφου ως μέτοχος, δεν έχει παραιτηθεί του ενδιαφέροντος του και μερικών δικαιωμάτων του από τις μετοχές αυτές.
Όροι που περιγράφουν τις ανοιχτές πωλήσεις
Days to Cover (DTC) ή Ημέρες μέχρι την κάλυψη είναι ένας αριθμός που περιγράφει την σχέση μεταξύ του αριθμού των μετοχών ενός δεδομένου μετοχικού κεφαλαίου που έχουν νόμιμα πωληθεί ανοιχτά με τον αριθμό των ημερών που χρειάζονται για να καλυφθούν όλες οι εκκρεμείς ανοιχτές θέσεις. Για παράδειγμα, αν μια εταιρεία διαθέτει 10.000.000 μετοχές οι οποίες αυτή τη στιγμή έχουν νόμιμα πωληθεί σορτ και ο μέσος ημερήσιος όγκος συναλλαγών όλων των μετοχών της είναι 1.000.000 μετοχές συναλλάσσονται την ημέρα, τότε θα χρειαστούν τουλάχιστον 10 μέρες συναλλαγών για να καλυφθούν όλες οι εκκρεμείς ανοιχτές θέσεις. (10.000.000 / 1.000.000 = 10).
Ενδιαφέρον σορταρίσματος (short interest) είναι ο αριθμός που σχετίζει το αριθμό των μετοχών που έχουν νόμιμα πωληθεί ανοιχτά ενός δεδομένου μετοχικού κεφαλαίου μιας εταιρείας δια του συνόλου των μετοχών της εταιρείας και συνήθως εκφράζεται ως ποσοστό. Για παράδειγμα αν 10.000.000 μετοχές μιας εταιρείας αυτή τη στιγμή έχουν νόμιμα πωληθεί ανοιχτά και το σύνολο των μετοχών που έχει εκδώσει η εταιρεία είναι είναι 100.000.000, τότε το ενδιαφέρων σορταρίσματος είναι 10% (10.000.000 / 100.000.000 = 0.1 x 100 = 10% ). Αν παρ'όλα αυτά μετοχές δημιουργούνται μέσω των ακάλυπτων ανοιχτών πωλήσεων τότε για να βρει κανείς το πραγματικό ‘ενδιαφέρον σορταρίσματος’ θα πρέπει να έχει πρόσβαση στα δεδομένα που δείχνουν και τον αριθμό των ‘αποτυχιών στην παράδοση’ fail to deliver.
Πηγές δεδομένων ‘Ενδιαφέροντος σορταρίσματος’ (sort interest data)
Στοιχεία που δείχνουν το ‘ενδιαφέρον σορταρίσματος’, με κάποια χρονική καθυστέρηση, είναι διαθέσιμα στις περισσότερες χώρες συμπεριλαμβανομένων και των ΗΠΑ, ΗΒ, Κίνα και Ισπανία. Μερικές εταιρείες ανάλυσης των αγορών (όπως η Data Explorers και η ShortSide.com) πιστεύουν ότι αν έχεις δεδομένα για τον αριθμό των μετοχών που έχουν δανειστεί τότε έχεις μια καλή εικόνα για το επίπεδο του ‘ενδιαφέροντος σορταρίσματος’ (συμπεριλαμβανομένου και του ακάλυπτου – γυμνού σορταρίσματος). Το ποσοστό μετοχών που σορτάρονται σε παγκόσμιο επίπεδο έχει αυξηθεί τα τελευταία χρόνια, για διάφορους δομικούς λόγους (π.χ. η αύξηση της 130/30 τύπου στρατηγηκής, short ή bear ETFs).
Αναφορές
Κατηγορία:Χρηματοοικονομικά
Κοινότητα Επισκοπής Κισσάμου
Η Κοινότητα Επισκοπής  είναι κοινότητα του Δήμου Πλατανιά στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Επισκοπή. Εκτός από την έδρα της, η κοινότητα περιλαμβάνει τους οικισμούς Άγιος Αντώνιος και Άστρικας. Η απογραφή του 2011 αναφέρει:
Συνολικά η κοινότητα έχει 218 κατοίκους κατά την απογραφή του 2011 και εκπροσωπείται από τον πρόεδρο κ. Ανδρέα Ζυμβραγάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Πλατανιά
Βαλκανικοί Αγώνες Στίβου 1961 – Άλμα εις τριπλούν ανδρών
Το άλμα εις τριπλούν ανδρών στους Βαλκανικούς Αγώνες Στίβου 1961 πραγματοποιήθηκε στις 16 Σεπτεμβρίου στο Στάδιο Παρτιζάν.
Στο αγώνισμα αυτό, η Βουλγαρία κέρδισε το αργυρό και το χάλκινο μετάλλιο. Πρωταθλητής αναδείχθηκε ο Ρουμάνος Ιοάν Σορίν για δεύτερη φορά μπροστά από τον Λιούμπεν Γκουργκουσίνοφ. Το χάλκινο μετάλλιο κατέκτησε ο Ντόντιου Παταρίνσκι.
Τελικός
Ο τελικός πραγματοποιήθηκε στις 16 Σεπτεμβρίου.
Μετέχουσες χώρες
Κάποιες από τις χώρες που συμμετείχαν στο αγώνισμα ήταν:
• 4
Παραπομπές
Κατηγορία:Αγωνίσματα στους Βαλκανικούς Αγώνες Στίβου 1961 1961
Down the Elements
Το Down the Elements είναι ένα EP από την ανεξάρτητου ροκ μπάντα Japancakes.
Παραπομπές
Κατηγορία:Άλμπουμ του 2000
Nexuiz
Το Nexuiz είναι βιντεοπαιχνίδι βολών πρώτου προσώπου από την Alientrap. Ο πηγαίος κώδικας του παιχνιδιού είναι ανοικτός και τα δεδομένα του παιχνιδιού είναι ελεύθερα. Διανέμεται από την άδεια GNU GPL και είναι δωρεάν για λήψη από την επίσημη ιστοσελίδα του παιχνιδιού. Το Nexuiz μπορεί να τρέξει σε Linux, Microsoft Windows και Mac OS X. Χρησιμοποιεί τη μηχανή παιχνιδιού DarkPlaces, η οποία είναι μια τροποποιημένη έκδοση του Quake engine.
Το λογότυπο του Nexuiz είναι ο κινέζικος χαρακτήρας "力" (Λι) που σημαίνει δύναμη.
Τρόπος παιχνιδιού
Το Nexuiz έχει δεκατρία όπλα, 24 επίσημες πίστες και πάνω 240 πίστες που δημιουργήθηκαν από την κοινότητα του παιχνιδιού επίσης έχει 15 μοντέλα παικτών. Έχει επιλογή για εκστρατεία με ένα παίκτη, όπου ο παίκτης παίζει σε διάφορες πίστες. Για να πάει στην επόμενη πίστα πρέπει να φτάσει στην συγκεκριμένη πίστα ένα συγκεκριμένο σκορ. Το παιχνίδι υποστηρίζει παιχνίδι με bots (υπολογιστής εναντίον ανθρώπου) ή με άλλους παίκτες σε τοπικό δίκτυο ή στο διαδίκτυο.
Ιστορία
Η ανάπτυξη του Nexuiz ξεκίνησε το 2001 ως τροποποίηση-επέκταση για το Quake από τον Lee Vermeulen.
Σε σύντομο χρονικό διάστημα το έργο μεταφέρθηκε στο DarkPlaces που αναπτύχθηκε από τον Forest Hale, μετά από λίγο καιρό και αυτός προσχώρησε στο έργο. . Μετά από τέσσερα χρόνια δουλειάς χωρίς προϋπολογισμό, το Nexuiz 1.0 κυκλοφόρησε στις 31 Μαΐου 2005, εξ ολοκλήρου σε GNU GPL και μέχρι το τέλος του Ιουνίου είχε ληφθεί 250,000,000 φορές.
Ανάπτυξη από την IllFonic
Στις 3 Μαρτίου 2010 ανακοινώθηκε ότι η άδεια του Nexuiz δόθηκε στην IllFonic να αναπτύξει μια έκδοση του Nexuiz για κονσόλες. Το παιχνίδι θα έχει το ίδιο όνομα ενώ θα υιοθετήσει βικτοριανό στυλ. Αλλαγές στο Nexuiz θα ενσωματωθούν στο fork του με το όνομα Xonotic.
Εξωτερικοί σύνδεσμοι
Κατηγορία:Βιντεοπαιχνίδια του 2005 Κατηγορία:Βιντεοπαιχνίδια βολών πρώτου προσώπου Κατηγορία:Βιντεοπαιχνίδια των Windows Κατηγορία:Ελεύθερο λογισμικό
Δαβίδ του Χάντιγκτον
Ο Δαβίδ του Χάντιγκτον (David, Earl of Huntingdon) ή Δαβίδ της Σκωτίας (David of Scotland, 1144 - 17 Ιουνίου 1219), ήταν ο 8ος κόμης του Χάντιγκτον, πρίγκιπας της Σκωτίας και κόμης του Χάντιγκτον, νεώτερος γιος του κόμητος Ερρίκου του Νορθάμπερλαντ και της Άντας του Βαρέν. Παντρεύτηκε τη Μαώ του Τσέστερ με την οποία απέκτησε τρία τέκνα:
Όταν τελείωσε η κύρια γραμμή διαδοχής στον θρόνο της Σκωτίας ο Φλόρις Ε΄ κόμης της Ολλανδίας απόγονος της αδελφής του Δαυΐδ Άδας ισχυρίστηκε ότι ο Δαβίδ είχε αρνηθεί τα δικαιώματα του στον θρόνο της Σκωτίας για λογαριασμό των απογόνων του. Αυτό πιθανότερα είναι ψευδές διότι το πιθανότερο είναι να έδωσε προτεραιότητα μόνο στους απογόνους των δύο μεγαλύτερων αδελφών του. Μετά την εξάλειψη της κύριας γραμμής των βασιλέων της Σκωτίας από τον αδελφό του Γουλιέλμο τον λέοντα οι απόγονοι του Δαυΐδ είχαν τον κύριο λόγο για την διαδοχή. Οι δημοφιλέστεροι ήταν ο Ροβέρτος Μπρούς 5ος λόρδος του Ανναντάλ (παππούς του βασιλιά της Σκωτίας Ροβέρτου Α΄) και Ιωάννης της Σκωτίας ήταν οι απόγονοι των θυγατέρων του Δαβίδ, Ισαβέλλας και Μαργαρίτας αντίστοιχα.
Παραπομπές
Κατηγορία:Οίκος του Ντάνκελντ
Λίμνη των Σιδηρών Πυλών
μικρογραφία|Η λίμνη των Σιδηρών πυλών Η Λίμνη των Σιδηρών Πυλών (σερβικά: Ђердапско језеро, ρουμανικά: Lacului de acumulare Portia de Fier) είναι τεχνητή λίμνη στην κοίτη του ποταμού Δούναβη, στα σύνορα της Σερβίας με τη Ρουμανία. Δημιουργήθηκε το 1972, όταν κατασκευάστηκε το φράγμα των Σιδηρών πυλών στο φαράγγι Σιδηρές πύλες. Τη λίμνη περιβάλλει το Εθνικό Πάρκο Σιδηρών πυλών.
Η λίμνη έχει μήκος 100 χιλιόμετρα και στο ευρύτερο σημείο της έχει 8 χιλιόμετρα πλάτος. Το μέγιστο βάθος φτάνει τα 100 μέτρα. Η επιφάνειά της ανέρχεται σε 253 τετραγωνικά χλμ, εκ των οποίων τα 163 τετραγωνικά χλμ ανήκουν στη Σερβία και τα 90 τετραγωνικά χλμ στη Ρουμανία. Είναι η τέταρτη μεγαλύτερη λίμνη στα Βαλκάνια και η μεγαλύτερη στη Σερβία.
Ιστορία
Η λίμνη δημιουργήθηκε το 1972, όταν η Ρουμανία και η Γιουγκοσλαβία αποφάσισαν και κατασκεύασαν το φράγμα και υδροηλεκτρικό εργοστάσιο "Σιδηρές πύλες 1" σε σχέδια του Sipskog Hugo Luter ο οποίος ήταν ο πρώτος που πρότεινε την κατασκευή φράγματος πάνω στο Δούναβη στις Σιδηρές Πύλες. Οι προκαταρκτικές εργασίες για την κατασκευή του υδροηλεκτρικού σταθμού ξεκίνησαν το 1964 και ολοκληρώθηκαν το 1972. Οι πρώτες υδροηλεκτρικές γεννήτριες τέθηκαν σε λειτουργία στις 5 Αυγούστου 1970.
Αλεξάντερ Κλοπόνιν
Ο Αλεξάντερ Γεναντιέβιτς Κλοπόνιν (ρωσικά: Александр Геннадьевич Хлопонин) είναι Ρώσος οικονομολόγος και πολιτικός. Γεννήθηκε στις 6 Μαρτίου του 1965 στο Κολόμπο της Κεϋλάνης (σημερινή Σρι Λάνκα).
Εκπαίδευση και πολιτική καριέρα
Κατέχει πτυχίο Οικονομικών από την Ακαδημία Οικονομικών που βρίσκεται στη Μόσχα και ήταν πρόεδρος του διοικητικού συμβουλίου της εταιρείας Norilsk Nickel. Το 2001 έγινε κυβερνήτης της Αυτόνομης Περιφέρειας της Ταιμρί στη βόρεια Σιβηρία, θέση που διατήρησε ως το 2002. Στη συνέχεια κέρδισε τις τοπικές εκλογές στο ομοσπονδιακό υποκείμενο Κράι Κρασνογιάρσκ συγκεντρώνοντας το 48% των ψήφων σε βάρος του αντιπάλου του, επιχειρηματία Αλέξανδρου Γιούς. Παρέμεινε σε αυτή τη θέση ως τον Ιανουάριο του 2010.
Το 2002 ο Αλεξάντερ Κλοπόνιν ονομάστηκε Πρόσωπο της Χρονιάς από το περιοδικό εμπειρογνωμόνων, Ρωσική Επιχειρηματική Εβδομάδα. Μετά την ίδρυση νέου Ομοσπονδιακού κρατιδίου κάτι που εγκρίθηκε και από τον τότε Ρώσο πρόεδρο Ντμίτρι Μεντβέντεφ με το όνομα Ομοσπονδιακή Περιοχή του Βόρειου Καυκάσου διορίστηκε προεδρικός απεσταλμένος στην περιοχή αυτή θέση την οποία κατέχει ως σήμερα. Τον Μάιο του 2012 διορίστηκε Αναπληρωτής Πρωθυπουργός της Ρωσίας εντός της Κυβέρνησης Μεντβέντεφ.
Φρειδερίκος Κάρολος της Βυρτεμβέργης-Βίννενταλ
Ο Φρειδερίκος-Κάρολος, γερμ. Friedrich-Karl (12 Σεπτεμβρίου 1652 - 20 Δεκεμβρίου 1697) από τον Οίκο της Βυρτεμβέργης ήταν δούκας της Βυρτεμβέργης-Βίννενταλ.
Βιογραφία
Ήταν ο τρίτος (επιζήσας) γιος του Έμπερχαρτ Γ΄ δούκα της Βυρτεμβέργης και της Άννας-Αικατερίνης κόμισσας Βιντ & Ράιν φον Ζαλμ-Κύμπουρκ.
Γεννήθηκε στη Στουτγάρδη και από το 1677 ανέλαβε την κηδεμονία του ανιψιού του και τη διακυβέρνηση του δουκάτου, ως την ενηλικίωση εκείνου το 1693. Ο βασιλιάς της Γερμανίας τον έκανε στρατάρχη. Πολέμησε εναντίον των Γάλλων στο Ρήνο κατά τον Εννεαετή Πόλεμο (1688-97) υπό τον Λουδοβίκο-Γουλιέλμο μάργραβο του Μπάντεν-Μπάντεν. Το 1692 οι Γάλλοι επιτέθηκαν αιφνίδια στο στρατόπεδό του των 4.000 ιππέων που διοικούσε, στο Έτισχαϊμ του Μύλακερ. Αποσύρθηκαν βιαστικά, αλλά πολλές εκατοντάδες ανδρών χάθηκαν ή αιχμαλωτίστηκαν· μεταξύ αυτών και ο Φρειδερίκος-Κάρολος, που μετά αφέθηκε ελεύθερος.
Το 1696 ασθένησε από σίφυλη και απεβίωσε το επόμενο έτος στη Στουτγάρδη. Ο πρωτότοκος Κάρολος-Αλέξανδρος το 1733 διαδέχθηκε τον άτεκνο εξάδελφό του και έγινε δούκας της Βυρτεμβέργης.
Οικογένεια
Νυμφεύτηκε το 1682 την Ελεονώρα-Ιουλιανή των Χόεντσολερν, κόρη του Αλβέρτου Β΄ μαργράβου του Βρανδεμβούργου-Άνσμπαχ και είχε τέκνα:
Εξωτερικοί σύνδεσμοι
Κατηγορία:Οίκος της Βυρτεμβέργης
Μαριανίνα Κριεζή
Η Μαριανίνα Κριεζή (1947-2022) ήταν Ελληνίδα στιχουργός και παραγωγός του ραδιοφώνου.
Βιογραφικά στοιχεία
Γεννήθηκε στην Αθήνα το 1947, μεγάλωσε στο Ψυχικό και καταγόταν από την Ύδρα. Ήταν απόγονος της σπουδαίας Υδραΐικης Οικογένειας Κριεζή, που διαδραμάτισε σπουδαίο ρόλο στην Απελευθέρωση και τα πρώτα μετεπαναστατικά χρόνια και συγκεκριμένα ήταν απόγονος του Αντώνιου Κριεζή, Πρωθυπουργού, υποναύαρχου και Αυλάρχη του Όθωνα, καθώς και του Γεωργίου Βούλγαρη, τοποτηρητή της Ύδρας κατά την Τουρκοκρατία. Αργότερα δε στη ζωή της κληρονόμησε και το αρχοντικό του Αντώνιου Κριεζή στην Ύδρα. Σπούδασε Αγγλική Φιλολογία στο Πανεπιστήμιο Αθηνών χωρίς να πάρει πτυχίο, και Διακοσμητική - Σκηνογραφία στα εργαστήρια της Ανωτάτης Σχολής Καλών Τεχνών, όπου ολοκλήρωσε τις εκεί διετείς σπουδές της.
Το 1969 πήγε στο Παρίσι για να σπουδάσει σχέδιο υφάσματος, επέστρεψε στην Ελλάδα, εργάστηκε ως γραφίστρια και την άνοιξη του 1977 άρχισε να συνεργάζεται με το Τρίτο Πρόγραμμα όταν διευθυντής ήταν ο Μάνος Χατζιδάκις. Εκεί έγραψε τους στίχους όλων των τραγουδιών της ραδιοφωνικής εκπομπής Εδώ Λιλιπούπολη ενώ συμμετείχε και στα κείμενα, ιδίως ως συγγραφικό δίδυμο με την ηθοποιό Αννα Παναγιωτοπούλου. Συνέπραξε επίσης, ως κειμενογράφος, σε επιθεωρήσεις της «Ελεύθερης Σκηνής».
Στη μακρά σταδιοδρομία της ως στιχουργός συνεργάστηκε, μεταξύ άλλων, με τους: Αρλέτα, Ελένη Δήμου, Στράτος Διονυσίου, Μαργαρίτα Ζορμπαλά, Σαβίνα Γιαννάτου, Μιχάλης Μπαζάκας, Δήμητρα Γαλάνη, Βασίλης Παπακωνσταντίνου, Μιχάλης Χατζηγιάννης, ενώ στίχους της έχουν μελοποιήσει συνθέτες όπως οι Λένα Πλάτωνος, Νίκος Κυπουργός, Δημήτρης Μαραγκόπουλος, Νίκος Χριστοδούλου, Λάκης Παπαδόπουλος, Γιάννης Σπανός, Δήμητρα Γαλάνη, Μιχάλης Καπούλας, Ευσταθία, Τάκης Μουσαφίρης, Διονύσης Τσακνής κ.ά.
Ως παραγωγός στην ΕΡΑ παρουσίασε διάφορες εκπομπές, όπως την φιλοζωική «Μου το'πε ένα πουλάκι», τη νυχτερινή «Το νυχτικό του πύργου» και την εκπομπή «Αύριο όλα θα είναι καλύτερα». Απεβίωσε σε ηλικία 75 ετών στις 6 Φεβρουαρίου 2022.
MotorCar
Η MotorCar ήταν ελληνική εταιρεία κατασκευής φορτηγών, που δραστηριοποιούταν μεταξύ 1967 και 1971. Ήταν μία από τις μικρότερες στην κατηγορία της, αν και μάλλον "επαγγελματική" στην ποιότητα σχεδιασμού και κατασκευής. Τα μοντέλα του (όλα τα ανατρεπόμενα καρότσια) χρησιμοποίησαν ένα πλαίσιο που αναπτύχθηκε από την ίδια, σε δύο εκδόσεις που χρησιμοποίησαν Volkswagen και γερμανικούς κινητήρες Ford, αντίστοιχα. Σύμφωνα με την ταξινόμησή τους, και τα δύο μοντέλα θα μπορούσαν νομίμως να μεταφέρουν μόνο 350 κιλά, αν και στην πράξη αντέχαν μέχρι και 2 τόνους από τους χρήστες τους.
Μαριανίνα Κριεζή
Εργογραφία
Η Κριεζή έχει, επίσης, μεταφράσει και διασκευάσει διάφορα λογοτεχνικά έργα για παιδιά (ιστορίες και τραγούδια), το οποία έχουν κυκλοφορήσει από τις εκδόσεις Αιώρα και Άμμος. Ως συγγραφέας έχει συμμετοχή στο συλλογικό τόμο Λόγος για την Ύδρα (Εκδόσεις Καστανιώτη, 2008), που περιλαμβάνει και ζωγραφικά έργα γνωστών καλλιτεχνών που συνδέονταν με το ιστορικό νησί (Παναγιώτη Τέτση, Νίκου Χατζηκυριάκου-Γκίκα, Περικλή Βυζάντιου και Νίκου Νικολάου). Αναλυτικότερα για την εργογραφία της Κριεζή, βλ. στην οικεία σελίδα της βάσης δεδομένων «βιβλιοnet».
MotorCar
Κατηγορία:Ελληνικές αυτοκινητοβιομηχανίες
ΦΚ Μπαρρεϊρένσε
Η ΦΚ Μπαρεϊνένσε είναι ένας πορτογαλικός, αθλητικός σύλλογος. Ιδρύθηκε στις 11 Απριλίου 1911. Διαθέτει διάφορα αθλητικά τμήματα αλλά τα κυριότερα είναι το ποδόσφαιρο και η καλαθοσφαίριση.
Ποδόσφαιρο
Η ποδοσφαιρική ομάδα αγωνίζεται στη Portuguese Third Division. Έδρα της ομάδας είναι το Estádio D. Manuel de Mello, χωρητικότητας 10500 θεατών. Την περίοδο 1969-70 συμμετείχε στην Πριμέιρα Λίγκα τερματίζοντας στην 4η θέση. Την επόμενη σεζόν εκπροσώπησε την Πορτογαλία στο Κύπελλο Διεθνών Εκθέσεων αλλά αποκλείστηκε στον πρώτο γύρο από τη Ντιναμό Ζάγκρεμπ. Έχει δύο συμμετοχές στη Σεγκούντα Λίγκα.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1911 Κατηγορία:Ποδοσφαιρικές ομάδες Πορτογαλίας
Οκάνι
Η Οκάνι (σερβικά : Окањ) είναι φυσική αλμυρή λίμνη της Βόρειας Σερβίας στην περιφέρεια του Βανάτου στην Βοϊβοντίνα κοντά στην πόλη Ζρένιανιν. Κοντά στη λίμνη ρέει ο ποταμός Τίσα. Το μήκος της περιφερειάς της είναι περίπου 4,5 χιλιόμετρα, το πλάτος 500 μέτρα, με επιφάνεια 200 εκταρίων.
Είναι μία από τις πιο αλμυρές λίμνες στην Ευρώπη με πολλά είδη χλωρίδας και πανίδας.
Απειλείται από την ανάπτυξη της γεωργίας και την αύξηση της χρήσης χημικών, από απόβλητα, μεταφορές, και το δίκτυο αποχέτευσης.
Η λίμνη μαζί με τις γύρω περιοχές και τις μικρότερες γειτονικές λίμνες αποτελεί προστατευόμενη ειδική φυσική περιοχή.
Αναφορές
Κατηγορία:Λίμνες της Σερβίας
Ηφαιστειακό πεδίο
Με τον όρο ηφαιστειακό πεδίο, ή ηφαίστειο πεδίο (λόγιο), ή ηφαιστειακό κέντρο, ή ηφαίστειο κέντρο (λόγιο), ή ηφαιστειακός τομέας ή ηφαίστειος τομεύς (λόγιο), χαρακτηρίζεται γεωλογικά και γεωγραφικά αντίστοιχα, περιοχή, περιορισμένη ή ευρύτερη όπου παρατηρείται, ή παρατηρήθηκε στο παρελθόν, ηφαιστειακή δραστηριότητα.
Τα ηφαιστειακά πεδία μπορεί ν΄ αναφέρονται σε οποιοδήποτε τύπο ηφαιστείου ή άλλης συναφούς διαμόρφωσης, στην επιφάνεια του γεωφλοιού π.χ. ηφαιστειακός θόλος, κ.λπ. εκτός από περιοχές που έχουν δεχθεί ηφαιστειακά αναβλήματα από τα οποία δημιουργήθηκαν επισωρευσιγενή καλύμματα. Κατά συνέπεια κάθε ηφαίστειο ή συναφή διαμόρφωση φέρεται σε ίδιο πεδίο, ή κέντρο, ή τομέα, που λαμβάνει το όνομα αυτού ή αυτής, π.χ. ηφαιστειακό πεδίο ή ηφαιστειακό κέντρο Σαντορίνης, ηφαιστειακό πεδίο Αίτνας κ.λπ. Ο ίδιος όρος χρησιμοποιείται ευρύτερα για περιοχές που μπορεί να περιλαμβάνουν συστάδες ηφαιστείων, ή περιοχές που μπορεί να παρουσιάσουν ηφαιστειακή δραστηριότητα. Εκ του λόγου αυτού τα ηφαιστειακά πεδία διακρίνονται στις ακόλουθες δύο βασικές υποκατηγορίες:
Πηγές
Κατηγορία:Ηφαιστειολογία Κατηγορία:Ηφαιστειότητα
Χαριλάου
Η περιοχή αγοράστηκε το 1919 από τον Θρακιώτη τραπεζίτη Επαμεινώνδα Χαρίλαο ο οποίος έκτισε κατοικίες και τις πουλούσε σε άστεγους και πρόσφυγες. Από αυτόν η περιοχή πήρε το όνομά της. Από το 1920 αποτελεί ρώσικη παροικία. Στην περιοχή βρίσκεται το Γήπεδο Κλεάνθης Βικελίδης (έδρα της ποδοσφαιρικής ομάδας του Άρη) και οι ναοί της Οσίας Ξένης (παλιός και νέος) 	 και η ρωσική εκκλησία των Αγίων Νικολάου και Δημητρίου (Ρωσική). Στη Χαριλάου έλαβε χώρα την 1η Φεβρουαρίου 2022 η Δολοφονία του Άλκη Καμπανού.
Αστικά λεωφορεία
Οι γραμμές του ΟΑΣΘ που διέρχονται από την περιοχή είναι οι εξής: 10 Χαριλάου - Ν.Σ. Σταθμός, 11 Πυλαία - Ν.Σ. Σταθμός, 30 Τριανδρία – Αποθήκη, 58 Βενιζέλου - Πανόραμα - Διασταύρωση Χορτιάτη , 66 Χαριλάου –Θέρμη.
Παραπομπές
Κατηγορία:Δήμος Θεσσαλονίκης Κατηγορία:Συνοικίες και περιοχές Θεσσαλονίκης
Candia (αυτοκινητοβιομηχανία)
μικρογραφία|χαρακτηριστικό προϊόν της Candia Η Candia είναι ελληνική εταιρεία παραγωγής γεωργικών μηχανημάτων και εξοπλισμού, με έδρα το Ηράκλειο. Είναι αντιπροσωπευτική ενός μεγάλου αριθμού εταιρειών στη χώρα αυτή (και ειδικά στο νησί), που παρήγαγαν πολυδύναμα ελαφρά αγροτικά οχήματα.
Η Candia κατασκεύαζε έναν συνδυασμό ελαφρών αγροτικών ελκυστήρων-φορτηγών, συνήθως σε τρικύλινδρο πλαίσιο, με ή χωρίς καμπίνα, με μηχανές Sachs και Ilo. Μέχρι τις αρχές της δεκαετίας του 1980 αυτό το είδος οχήματος ήταν τόσο διαδεδομένο, που είχε χαρακτηριστεί στην ελληνική ύπαιθρο. Η Candia ήταν μία από τις λίγες εταιρείες που έγιναν πραγματικοί βιομηχανικοί παραγωγοί, εξελίσσοντας χιλιάδες οχήματα που πωλούνται σε όλη τη χώρα, εκτός από τους κλασικούς ελκυστήρες (τρακτέρ). Κατασκεύασε μεγάλο αριθμό μοντέλων, οι πιο δημοφιλείς από τους οποίους ήταν ένα ανθεκτικό τρίκυκλο σασί που συνδυάζει λειτουργίες φορτηγών και ελκυστήρων. Αυτός ο τύπος οχήματος θεωρήθηκε ξεπερασμένος από τους νέους αγοραστές ήδη από τις αρχές της δεκαετίας του 1990 και οι περισσότερες εταιρείες έκλεισαν ή (όπως στην περίπτωση της Candia) στράφηκαν σε άλλους αγροτικούς εξοπλισμούς.
Κατηγορία:Ελληνικές αυτοκινητοβιομηχανίες
Πυρηνικό όπλο
μικρογραφία|254x254εσ|Χώρες με πυρηνικά όπλα Η μεγάλη απελευθέρωση ενέργειας που παρατηρείται στις πυρηνικές αντιδράσεις οδήγησε στη μελέτη, κατασκευή και παραγωγή πανίσχυρων όπλων με τεράστια εκρηκτική δύναμη. Τα πυρηνικά όπλα (nuclear weapons, armes nucléaires) λειτουργούν με βάση την πυρηνική σχάση ή την πυρηνική σύντηξη.
Στα πυρηνικά όπλα σχάσης, που λέγονται και ατομικές βόμβες, η αλυσιδωτή αντίδραση είναι ανεξέλεγκτη, και όχι ελεγχόμενη όπως στους πυρηνικούς αντιδραστήρες. Αυτό σημαίνει πως σε κάθε κλάσμα του δευτερολέπτου διασπάται ένας μεγάλος αριθμός πυρήνων που απελευθερώνουν ασύλληπτη ποσότητα ενέργειας με μια τρομακτική έκρηξη. Περισσότερο όμως καταστροφικά θεωρούνται τα θερμοπυρηνικά όπλα ή βόμβες υδρογόνου, όπου συνδυάζεται η πυρηνική σχάση με τη σύντηξη. Για παράδειγμα η βόμβα Β53 που κατασκευάστηκε την περίοδο του Ψυχρού Πολέμου και συγκεκριμένα κατά την Κρίση των Πυραύλων στην Κούβα (1962) είχε 600 φορές πιο καταστροφική ισχύ από τη βόμβα στη Χιροσίμα. Τα πυρηνικά, μαζί με τα βιοχημικά, χαρακτηρίζονται ως όπλα μαζικής καταστροφής, σε αντίθεση με τα συμβατικά όπλα μικρής κλίμακας.